b'\n_START_ARTICLE_\nL\'\xc3\x89trange D\xc3\xa9faite\n_START_PARAGRAPH_\nL\'\xc3\x89trange D\xc3\xa9faite. T\xc3\xa9moignage \xc3\xa9crit en 1940  (Merkillinen tappio. 1940 kirjoitettu todistus) on ranskalaisen historioitsijan Marc Blochin vuonna 1940 kirjoittama teos toisen maailmansodan taistelusta Saksan ja Ranskan v\xc3\xa4lill\xc3\xa4. Bloch itse osallistui kahteen maailmansotaan. T\xc3\xa4ss\xc3\xa4 kirjassa h\xc3\xa4n ei kerro henkil\xc3\xb6kohtaisista sotamuistelmistaan, vaan pyrkii objektiiviseen Ranskan antautumisen syiden ymm\xc3\xa4rt\xc3\xa4miseen. Koska h\xc3\xa4n kirjoitti kirjan sodan aikana, L\'\xc3\x89trange D\xc3\xa9faite on er\xc3\xa4\xc3\xa4nlainen kirjoittajan omiin kokemuksiin pohjautuva raportti tapahtuneesta.\n_START_SECTION_\nSyntyvaiheet\n_START_PARAGRAPH_\nBloch kirjoitti teosta vuonna 1940 hein\xc3\xa4kuusta syyskuuhun, ja teoksen julkaisi kustannusliike Franc-Tireur (Tarkka-ampuja) vuonna 1946 eli kaksi vuotta sen j\xc3\xa4lkeen kun Gestapo oli teloittanut Marc Blochin. H\xc3\xa4n k\xc3\xa4tki sen tohtori Pierre Canquen taloon Clermont-Ferrandissa. Saksalaisten partio, joka oli asettunut rakennukseen, l\xc3\xb6ysi k\xc3\xa4sikirjoituksen, mutta sen sis\xc3\xa4lt\xc3\xb6 ei her\xc3\xa4tt\xc3\xa4nyt miehitt\xc3\xa4jien mielenkiintoa. N\xc3\xa4in Pierre Conque saattoi ottaa sen haltuunsa ja k\xc3\xa4tke\xc3\xa4 sen rakennuksen puutarhaan. Vapautuksen j\xc3\xa4lkeen k\xc3\xa4sikirjoitus luovutettiin Marc Blochin perheelle julkaistavaksi.\n_START_SECTION_\nTeksti\n_START_PARAGRAPH_\nT\xc3\xa4m\xc3\xa4 kirja voidaan n\xc3\xa4hd\xc3\xa4 todisteena tapahtumasta. Se koostuu kolmesta yht\xc3\xa4l\xc3\xa4isest\xc3\xa4 osasta. Johdannon sijaan Bloch kirjoittaa luvussa \xe2\x80\x9dPr\xc3\xa9sentation du t\xc3\xa9moin\xe2\x80\x9d henkil\xc3\xb6kohtaisesta asemastaan ja toiminnastaan vuoden 1940 taistelun aikana. N\xc3\xa4m\xc3\xa4 todistelut ovat koko teoksen ydin ja niist\xc3\xa4 kerrotaan luvussa \xe2\x80\x9dLa d\xc3\xa9possition d\'un vaincu\xe2\x80\x9d. T\xc3\xa4ss\xc3\xa4 teoksen osassa Bloch analysoi Ranskan armeijan puutteita ennen sotaa ja lyhyen sodan aikana. Kirjan viimeisess\xc3\xa4 luvussa \xe2\x80\x9dExamen de conscience d\'un Fran\xc3\xa7ais\xe2\x80\x9d h\xc3\xa4n kokoaa ja sommittelee yhteen aiemmin mainitsemansa puutteet sodank\xc3\xa4yntitaktiikassa ja kirjoittaa ranskalaisen yhteiskunnan identiteetist\xc3\xa4 sotien v\xc3\xa4lisen\xc3\xa4 aikana.\n_START_SECTION_\nVoitetun todistus\n_START_PARAGRAPH_\nMarc Blochin analyysi tapahtumista l\xc3\xa4htee Ranskan armeijan perusteista, ja se kohoaan aina kaikkein armeijan ja tasavallan korkeimmalle tasolle, joilla on ollut korkein vastuu asioista ja tapahtumista.\n_START_SECTION_\nTapoihinsa piintynyt armeija\n_START_PARAGRAPH_\nMarc Bloch paljastaa kaikkein ensimm\xc3\xa4iseksi armeijan byrokraattisen luonteen ja liitt\xc3\xa4\xc3\xa4 siihen viel\xc3\xa4 rauhan aikana omaksutut tavat: eritoten \xe2\x80\x9dkauniisti tehtyjen papereiden kultin\xe2\x80\x9d, mutta my\xc3\xb6s \xe2\x80\x9dpyrkimyksen olla loukkaamatta tai suututtamatta ylempi\xc3\xa4 p\xc3\xa4\xc3\xa4tt\xc3\xa4ji\xc3\xa4, joko nykyisi\xc3\xa4 tai tulevia\xe2\x80\x9d. N\xc3\xa4m\xc3\xa4 tavat johtivat vastuun hajoamiseen liian monelle eri hierarkian tasolle, kuten my\xc3\xb6s k\xc3\xa4skyjen toimeenpanon my\xc3\xb6h\xc3\xa4stymiseen. T\xc3\xa4m\xc3\xa4n kaiken syyn\xc3\xa4 h\xc3\xa4n n\xc3\xa4kee Ranskan armeijan ik\xc3\xa4rakenteen, joka oli aivan liian korkea ja vain hitaasti uusiutuva. Varsinkin kun vastassa oli paljon nuorempi Saksan armeija._NEWLINE_T\xc3\xa4m\xc3\xa4 byrokraattinen organisaatio oli, Blochin mukaan, kouluttanut my\xc3\xb6s omat upseerinsa, jotka perinteen mukaisesti py\xc3\xb6rin\xc3\xa4 teorian ja traditioiden kultin ymp\xc3\xa4rill\xc3\xa4. Keskeisin t\xc3\xa4m\xc3\xa4n alana kasvattaja oli Sotakorkeakoulu, jota Marc Bloch oli kielt\xc3\xa4ytynyt suorittamasta ja siksi h\xc3\xa4n ei voinut kohota armeijan arvoasteikossa kapteenia korkeammaksi. Ottaen perustakseen ensimm\xc3\xa4isen maailmansodan kokemukset, niin t\xc3\xa4m\xc3\xa4n koulun keskeisin oppirakennelma korosti tykist\xc3\xb6n suurta merkityst\xc3\xa4, kun vastassa olisivat olleet moottoroidut yksik\xc3\xb6t, esimerkeiksi panssarivaunut ja lentokoneet. Sotakorkeakoulussa n\xc3\xa4it\xc3\xa4 pidettiin liian raskaina ja vaikeina liikutella.  Samoin strategian opetus perustui teoreettiselle taistelukosketuksen s\xc3\xa4\xc3\xa4nn\xc3\xb6lle, joka oli elegantti ja abstrakti rakennelma ja jota ei kokeiltu k\xc3\xa4yt\xc3\xa4nn\xc3\xb6n harjoituksissa. Lis\xc3\xa4ksi t\xc3\xa4m\xc3\xa4 opetus oli yhdistetty salaisuuksien kulttiin, joka hidasti ja vaikeutti informaation kulkua, sek\xc3\xa4 komentajakulttiin, joka oli reaktiota siihen mit\xc3\xa4 oli koettu sodassa vuosina 1916 ja 1917._NEWLINE_Yhdistelm\xc3\xa4, jonka muodostivat byrokratia ja tiukka \xc3\xa4kseeraus, aiheuttivat t\xc3\xa4ydellisen ep\xc3\xa4j\xc3\xa4rjestyksen, sill\xc3\xa4 kolme toisiaan seurannutta kapteenia, joka muutaman kuukauden aikana oli samassa virassa, sek\xc3\xa4 eritoten vakava puutteellisuus sek\xc3\xa4 miesten ett\xc3\xa4 materiaalin hallinnossa. Sotilaat asuvat huonosti ja ennen kaikkea heid\xc3\xa4n tulee siirty\xc3\xa4 vaikka heid\xc3\xa4n kyvyist\xc3\xa4\xc3\xa4n ole t\xc3\xa4ytt\xc3\xa4 tietoisuutta. N\xc3\xa4in heid\xc3\xa4n energiansa kuluu edestakaisin marssimiseen. T\xc3\xa4m\xc3\xa4n lis\xc3\xa4ksi oli puute sotilaallisesta materiaalista, varsinkin kun vastassa oli hyvin varusteltu saksalainen armeija. Puute oli m\xc3\xa4\xc3\xa4r\xc3\xa4llinen, sill\xc3\xa4 sotilasbudjetti oli haihtunut raja-alueen linnoitust\xc3\xb6ihin eli Maginot-linjaan, joka kuitenkin j\xc3\xa4tti oven avoimeksi pohjoisesta tulevalla invaasiolle. My\xc3\xb6s keskitt\xc3\xa4misen puute on oli merkityksellinen ongelma, sill\xc3\xa4 esimerkiksi panssarivaunut oli hajotettu eri puolilla maata sijaitseviin yksik\xc3\xb6ihin ja t\xc3\xa4m\xc3\xa4 puolestaan teki kaikki todelliset armeijan liikkeet mahdottomiksi. Nopeasti t\xc3\xa4m\xc3\xa4 kent\xc3\xa4ll\xc3\xa4 ollut sekasotku ulottui armeijan kaikille tasoille ja upseeriston liian nopean vaihtumisen t\xc3\xa4hden, jotka eiv\xc3\xa4t edes osanneet teht\xc3\xa4vi\xc3\xa4\xc3\xa4n, ja v\xc3\xa4linpit\xc3\xa4m\xc3\xa4tt\xc3\xb6myys paikallisista olosuhteista sek\xc3\xa4 yleens\xc3\xa4 dokumenteista, jotka byrokraattisessa kontekstissa lopullisesti halvaannutti Ranskan armeijan.\n_START_SECTION_\nTiedustelun toimimattomuus\n_START_PARAGRAPH_\nUseimmiten armeija nuukahtaa kun se ei tied\xc3\xa4 miss\xc3\xa4 vihollinen on. Marc Bloch soimaa t\xc3\xa4ten erityisesti tiedustelupalvelujen riitt\xc3\xa4m\xc3\xa4tt\xc3\xb6myytt\xc3\xa4 Ranskan armeijassa. Se on Blochin mielest\xc3\xa4 seurausta armeijan huonosta organisoinnista. H\xc3\xa4n oli vastuussa kapteenina yksikk\xc3\xb6jen polttoainehuollosta ja h\xc3\xa4n sai t\xc3\xa4ss\xc3\xa4 teht\xc3\xa4v\xc3\xa4ss\xc3\xa4 vastaanottaa vain puutteellisia informaatiolehdyk\xc3\xb6it\xc3\xa4, joissa oleellinen oli luokiteltu niin salaiseksi, ett\xc3\xa4 se oli tarkoitettu vain kaikkein korkeimmalla hierarkian tasolle. Kokonaisuudessaan tiedon kulkemisen v\xc3\xa4yl\xc3\xa4 oli liian monipolvinen ja pitk\xc3\xa4 ja se oli useimmiten jo muuttunut k\xc3\xa4ytt\xc3\xb6kelvottomaksi kun se saapui henkil\xc3\xb6lle, jonka olisi pit\xc3\xa4nyt toimia ohjeiden mukaisesti._NEWLINE_N\xc3\xa4in oli mahdotonta tiet\xc3\xa4\xc3\xa4 millainen oli toteutettavan k\xc3\xa4skyn suorittamisen hetki, ja t\xc3\xa4m\xc3\xa4 johti puolestaan erilaisiin vastatoimintoihin, kuten Meusen ja Sedanin armeijoiden vet\xc3\xa4ytymiset osoittivat sill\xc3\xa4 n\xc3\xa4iden osa oli sitoutunut Belgian alueelle. T\xc3\xa4m\xc3\xa4n tilanteen t\xc3\xa4hden, jokainen armeijakunta ja jopa melkein jokainen upseeri, mukaan lukien my\xc3\xb6s Marc Bloch itse, rakensi oman tiedusteluj\xc3\xa4rjestelm\xc3\xa4ns\xc3\xa4. T\xc3\xa4m\xc3\xa4 puolestaan johti tuhoisaan tiedustelukilpailuun, johon liittiv\xc3\xa4t viel\xc3\xa4 v\xc3\xa4h\xc3\xa4iset kontaktit eri asteisten armeijayksik\xc3\xb6iden ja upseerien v\xc3\xa4lill\xc3\xa4 ja eri komentoportaissa. N\xc3\xa4in upseerit eiv\xc3\xa4t joskus tienneet edes sit\xc3\xa4 miss\xc3\xa4 heid\xc3\xa4n omat joukkonsa olivat._NEWLINE_Tiedustelupalvelut aliarvioivat Saksan armeijan laajuuden ja liikkuvuuden, ja n\xc3\xa4in tiedustelu l\xc3\xa4hetti p\xc3\xa4ivitt\xc3\xa4in paikkoihin, jotka saksalaiset olivat jo vallanneet. Bloch korostaa erityisesti kroonista kyvytt\xc3\xb6myytt\xc3\xa4 arvioida saksalaisten liikkuvuuden nopeutta kuten my\xc3\xb6s panssarivaunujen ja lentokoneiden lukum\xc3\xa4\xc3\xa4r\xc3\xa4\xc3\xa4. Ranskalaiset olivat niin t\xc3\xa4ynn\xc3\xa4 tykist\xc3\xb6ns\xc3\xa4 ja kanuunoidensa erinomaisuutta, ett\xc3\xa4 muu ajattelu oli jopa mahdotonta. T\xc3\xa4m\xc3\xa4 tiedustelun toimimattomuus tuli suurena yll\xc3\xa4tyksen\xc3\xa4 armeijan sotilasjohdolle.\n_START_SECTION_\nKomentovastuu\n_START_PARAGRAPH_\nMarc Blochin syyt\xc3\xb6spuhe Ranskan armeijan p\xc3\xa4\xc3\xa4esikuntaa vastaan on harvinaisen kovaa teksti\xc3\xa4. H\xc3\xa4n korostaan ensiksi auktoriteettikriisi\xc3\xa4. Suuret p\xc3\xa4\xc3\xa4llik\xc3\xb6t eiv\xc3\xa4t halunneet vaihtaa yhteisty\xc3\xb6kumppaneitaan ja vaalivat huolellisesti komentoportaan ja suoritusportaan v\xc3\xa4list\xc3\xa4 eroa. H\xc3\xa4n huomauttaa erityisesti komentoportaan ep\xc3\xa4yhten\xc3\xa4isyydest\xc3\xa4 ja kuinka p\xc3\xa4\xc3\xa4llik\xc3\xb6t nauttivat t\xc3\xa4ydellist\xc3\xa4 vapautta rangaistuksista, kun sit\xc3\xa4 vastoin alaisia rangaistaan kovalla k\xc3\xa4dell\xc3\xa4 pienist\xc3\xa4kin virheist\xc3\xa4. T\xc3\xa4m\xc3\xa4 tilanne oli johtanut p\xc3\xa4\xc3\xa4llik\xc3\xb6iden vastuuntunnottomuuteen ja he voivat v\xc3\xa4ist\xc3\xa4\xc3\xa4 kaikki heille tarjotut tilaisuudet uusiin ratkaisuihin. Ylenemisj\xc3\xa4rjestelm\xc3\xa4 korostaa ik\xc3\xa4\xc3\xa4 ennen p\xc3\xa4tevyytt\xc3\xa4 ja sen tekee erityisen hankalaksi upseereiden alhainen keski-ik\xc3\xa4. Johdon koordinaatio katosi johtajien keskin\xc3\xa4iseen taisteluun ja monenlaiseen kilpailuun esikuntien ja armeijayksik\xc3\xb6iden v\xc3\xa4lill\xc3\xa4.\n_START_SECTION_\nLiittolaiset\n_START_PARAGRAPH_\nOman armeijaosastonsa kautta Marc Bloch oli usein yhteydess\xc3\xa4 liittolaisarmeijoihin, ja h\xc3\xa4n veti tilanteesta synk\xc3\xa4t johtop\xc3\xa4\xc3\xa4t\xc3\xb6kset. H\xc3\xa4n korostaan ennen muuta sotilaiden ja alueen v\xc3\xa4est\xc3\xb6n keskin\xc3\xa4isi\xc3\xa4 toimeentulovaikeuksia. _NEWLINE_Britit olivat palkkasotilaita ja heid\xc3\xa4n k\xc3\xa4ytt\xc3\xa4ytymisens\xc3\xa4 oli onnetonta. He olivat "ry\xc3\xb6stelevi\xc3\xa4" ja "irstaita" sotilaita. T\xc3\xa4m\xc3\xa4 vahvisti vain maaseutuv\xc3\xa4est\xc3\xb6n ennakkoasenteita, he inhosivat sotilaita ja heid\xc3\xa4n anglofobinen mielens\xc3\xa4  t\xc3\xa4yttyi historiallisilla yhteyksill\xc3\xa4. T\xc3\xa4m\xc3\xa4 tunneilmasto vain voimistui kun k\xc3\xa4vi ilmi, ett\xc3\xa4 britit olivat paenneet ensimm\xc3\xa4isin\xc3\xa4 ja k\xc3\xa4yttiv\xc3\xa4t kyyn\xc3\xa4rp\xc3\xa4it\xc3\xa4\xc3\xa4n evakuoinnin aikana ja ett\xc3\xa4 he olivat r\xc3\xa4j\xc3\xa4ytt\xc3\xa4neet sillat turvatakseen pakomatkansa v\xc3\xa4litt\xc3\xa4m\xc3\xa4tt\xc3\xa4 ranskalaisista joukoista jotka olivat j\xc3\xa4\xc3\xa4neet siltojen taakse. _NEWLINE_Useita kertoa, kuten per\xc3\xa4ytymisess\xc3\xa4 Arrasin kaupunkiin britit eiv\xc3\xa4t antaneet lupaamansa apua, koska he kokivat ranskalaisten armeijan strategisesti heikoksi. Nopean per\xc3\xa4ytymisvaiheen aikana armeijoilla ei ollut en\xc3\xa4\xc3\xa4 mink\xc3\xa4\xc3\xa4nlaista yhteist\xc3\xa4 johtoa tai esikuntaa. Britanniassa kuitenkin antautumisen j\xc3\xa4lkeen kansa otti Ranskasta tulleet pakolaiset hyvin vastaan, mutta viranomaisten asenne oli enemm\xc3\xa4n kuin viile\xc3\xa4.\n_START_SECTION_\nRanskalaisen omantunnon tutkiskelu\n_START_PARAGRAPH_\nKuitenkaan Marc  Bloch ei syyt\xc3\xa4 ainoastaan armeijaa sotilaallisesta ep\xc3\xa4onnistumisesta. H\xc3\xa4n yhdist\xc3\xa4\xc3\xa4 sotilaiden kyvytt\xc3\xb6myyden ja  sek\xc3\xa4 ranskan koko kansa valmistumattomuuden ja uskomattoman likin\xc3\xa4k\xc3\xb6isyyden.\n_START_SECTION_\nValtio ja puolueet\n_START_PARAGRAPH_\nBlochin ensimm\xc3\xa4inen kohde valtion tasolla ovat poliittiset puolueet. H\xc3\xa4n paljastaa Ranskan "virallisen poliittisen propagandan, sen \xc3\xa4rsytt\xc3\xa4vyyden ja optimistisen k\xc3\xb6mpelyyden ja arkamaisuuden" sek\xc3\xa4 kaiken huippuna "maamme hallituksen kyvytt\xc3\xb6myyden kunniallisesti m\xc3\xa4\xc3\xa4ritell\xc3\xa4 omat tavoitteensa sodank\xc3\xa4ynniss\xc3\xa4". Hallituksen ministereiden pys\xc3\xa4htyneisyys ja velttous ovat tuomittavia ja heid\xc3\xa4n vastuunsa siirt\xc3\xa4minen teknisille asiantuntijoille, jotka ovat palkattu samoista heid\xc3\xa4n itsens\xc3\xa4kin k\xc3\xa4ymist\xc3\xa4 korporatiivisista kouluista (eritoten \xc3\x89cole Polytechnique\'ista ja Sciences-Po\'sta). Koko t\xc3\xa4m\xc3\xa4 suljettu ja pieni maailma, joka perustuu i\xc3\xa4n mukaiseen uralla etenemiseen ja yhteiseen kansan v\xc3\xa4heksymisen kulttuuriin. Lis\xc3\xa4ksi he aliarvioivat kansan todellisia kykyj\xc3\xa4._NEWLINE_Poliittiset puolueet olivat my\xc3\xb6s leimautuneet ristiriitaisuuksiensa t\xc3\xa4hden. N\xc3\xa4in ollen, oikeistopuolueet, unohtivat germanofobiansa ja taipuivat antautumisen edess\xc3\xa4 ja unohtivat demokratian ja perinteiden puolustamisen. Vasemmisto kielt\xc3\xa4ytyi my\xc3\xb6nt\xc3\xa4m\xc3\xa4st\xc3\xa4 varoja varustautumiseen ja saarnasi pasifismista, mutta samaan aika halusi tykkej\xc3\xa4 Espanjan tasavaltalaisille. Marc Bloch syytt\xc3\xa4\xc3\xa4 ammattiliittoja niiden pikkuporvarillisesta maailmankuvasta ja asenteesta, joka keskittyi vain hetkellisiin etuihin, kun olisi pit\xc3\xa4nyt omistaa ajatuksia tulevaisuudelle ja koko valtakunnan yhteiselle menestykselle. Samalla h\xc3\xa4n tuomitsee pasifismin ja internationalismin yhteensovittamattomina is\xc3\xa4nmaakultin kanssa. H\xc3\xa4n tuomitsee pasifistien puheet ja n\xc3\xa4kemykset siit\xc3\xa4, ett\xc3\xa4 sota olisi vain rikkaiden ja vaikutusvaltaisten leikki\xc3\xa4, johon k\xc3\xa4yt\xc3\xa4t eiv\xc3\xa4t voi sekaantua. T\xc3\xa4m\xc3\xa4 on tosin er\xc3\xa4s marksilainen tulkinta sodasta.'